Ζούμπιν Μέτα

Ο Ζούμπιν Μέτα (Βομβάη [Μουμπάι], 29 Απριλίου 1936) είναι Ινδός Διευθυντής ορχήστρας και μουσικός, παγκοσμίου φήμης. Υπήρξε ο νεότερος μαέστρος που συνέπραξε με τη Φιλαρμονική Ορχήστρα της Βιέννης και τη Φιλαρμονική Ορχήστρα του Βερολίνου και ο πρώτος που υπηρέτησε ως μουσικός διευθυντής της Συμφωνικής Ορχήστρας του Μόντρεαλ (1961-1967) και παράλληλα της Φιλαρμονικής του Λος Άντζελες (1962-1978). Έχει κερδίσει πολλά διεθνή βραβεία και τιμητικές διακρίσεις. Από το 1981, κατέχει ισοβίως τη θέση του μουσικού διευθυντή της Φιλαρμονικής Ορχήστρας του Ισραήλ.

 Ο Ζούμπιν Μέτα γεννήθηκε στη Βομβάη (σημ. Μουμπάι) σε μια οικογένεια που ανήκει στη μειονότητα των Παρσί. Ο πατέρας του, Μέλι Μέτα (Mehli Mehta), ήταν βιολιστής και ίδρυσε τη Συμφωνική Ορχήστρα της Βομβάης. Ο Ζούμπιν Μέτα περιστοιχίστηκε από τη λεγόμενη δυτική κλασική μουσική, σπούδασε βιολί και πιάνο, και επέλεξε να ξεκινήσει τις μουσικές του σπουδές στη Μουσική Ακαδημία της Βιέννης. Στην ίδια ακαδημία ήταν και ο Κλαούντιο Αμπάντο που έγινε επίσης διευθυντής καθώς και ο πιανίστας και διευθυντής ορχήστρας Ντάνιελ Μπάρενμποϊμ. Το 1958 έκανε την πρώτη του εμφάνιση ως διευθυντής ορχήστρας στην Βιέννη. Το ίδιο έτος κέρδισε τον διεθνή διαγωνισμό διευθυντών ορχήστρας στο Λίβερπουλ και διορίστηκε βοηθητικός διευθυντής ορχήστρας της βασιλικής φιλαρμονικής ορχήστρας του Λίβερπουλ. Ο Μέτα έγινε σύντομα προϊστάμενος διευθυντής ορχήστρας και μουσικός διευθυντής της συμφωνικής ορχήστρας του Μόντρεαλ το 1960, μια θέση που κράτησε μέχρι το 1967. Το 1961 έγινε αναπληρωτής διευθυντής ορχήστρας της φιλαρμονικής ορχήστρας του Λος Άντζελες, και έγινε αιτία να παραιτηθεί ο τότε διευθυντής Σερ Τζορτζ Σόλτι. Λίγο αργότερα ο Μέτα έγινε διευθυντής μουσικής της ορχήστρας, και κράτησε τη θέση αυτή από το 1962 ως το 1978. Αργότερα πήγε στη φιλαρμονική της Νέας Υόρκης και έκανε ρεκόρ αφού κράτησε την θέση του διευθυντή από το 1978 ως το 1991. Τότε τον προσέλαβε η φιλαρμονική ορχήστρα του Ισραήλ και τον διόρισε ως σύμβουλο μουσικής του το 1969, διευθυντή μουσικής το 1977, και ως διευθυντή μουσικής εφ όρου ζωής το 1981. Εκτός αυτού, από το 1998 έως το 2006, ήταν διευθυντής μουσικής της βαυαρικής κρατικής όπερας στο Μόναχο. Η φιλαρμονική ορχήστρα του Μονάχου του έδωσε τον τίτλο του τιμητικού διευθυντή. Από την αρχή της σταδιοδρομίας του ο Ζούμπιν Μέτα έλαβε πολλούς έπαινους για τις δυναμικές ερμηνείες της συμφωνικής μουσικής μεγάλης κλίμακας του Άντον Μπρούκνερ, Ρίχαρντ Στράους, Γκούσταβ Μάλερ και του Φραντς Σμιτ. Ο Μέτα είναι παντρεμένος με την Νάνσυ Κόβατς, πρώην ηθοποιό του αμερικάνικου κινηματογράφου και της τηλεόρασης. Έχει δύο ενήλικα παιδιά, τον γιο Μεβρόν και την κόρη Ζαρίνα, από τον πρώτο γάμο του που χώρισε το 1964. Ο Ζούμπιν Μέτα είναι επίτιμος πολίτης της Φλωρεντίας και του Τελ Αβίβ. Επίτιμο μέλος της Κρατικής Όπερας της Βιέννης Το 1999 έλαβε από την Λέα Ραμπίν το Βραβείο Ειρήνης και Tolerance των Ηνωμένων Εθνών Τον Απρίλιο του 2001 ο Πρωθυπουργός της Γαλλίας, Ζακ Σιράκ, τον έκανε μέλος της Λεγεώνης της Τιμής. Επίτιμο μέλος της Φιλαρμονικής της Βιέννης Επίτιμο μέλος της Φιλαρμονικής του Μονάχου Επίτιμο μέλος της Μουσικής Ακαδημίας της Κρατικής Ορχήστρας της Βαυαρίας Το 2001, η κυβέρνηση της Ινδίας τον τίμησε με το δεύτερο υψηλότερο πολιτικό βραβείο της Ινδίας, το Padma Vibhushan. Τον Σεπτέμβριο του 2006, το Κέντρο Kennedy προανήγγειλε την απονομή της τιμής Kennedy Center Honors που του το απένειμε στις 2 Δεκεμβρίου του 2006. Στις 3 Φεβρουαρίου του 2007, ο Ζούμπιν Μέτα έλαβε το Second Annual Bridgebuilder Award του πανεπιστημίου Loyola Marymount University.